धनकुटाको चौविसे गाउँपालिका कुरुले तेनुपाको साईनिङ स्र्पोटिङ फुटवल क्लवले आज आफ्नो आर्थिक प्रतिवेदन सार्वजनिक गरेको छ ।
क्लवका अध्यक्ष कुमार मगरको अध्यक्षता तथा चौविसे गाउँपालिका ४ नं वडा सदस्य जस वहादुर मगरको प्रमुख आतिथ्यमा सञ्चालित कार्यक्रमको वीच क्लवले आफ्नो आर्थिक प्रतिवेदन सार्वजनिक गरेको हो । सार्वजनिक प्रतिवेदन अनुसार क्लवले ४ वर्षको अवधिमा २ लाख १८ हजार ८ सय ७ पैसपायँ जम्म आम्दानी, १ लाख ४० हजार ६ सय २५ रुपयाँ खर्च र हाल १ लाख १८ हजार १ सय ८२ रुपयाँ क्लवको कोषमा जम्मा रहेको छ । यो प्रतिवेदन क्लवका संयोजक पदम आलेले प्रस्तुत गर्नुभएको थियो ।
कार्यक्रममा सहभागीहरुलाई समाज कल्याण युवा क्लवले सामुहिक नृत्य प्रदर्शन गरी मनोरञ्जन दिएको थियो । भने अभिभावकहरु वीच बाल्टिमा वल खसाल्ने, महिलाहरुका लागि तातो आलु र वालवालिकाहरुका लागि भित्र वाहिर खेल खेलाईएको हाम्रा सहकर्मी विनोद मगरले जानकारी दिनुभयो । कार्यक्रमकै अवसरमा क्लवलाई विभिन्न कोणवाट सहयोग पुर्याउने संघ संस्थालाई कदर पत्र प्रदान गरी कार्यक्रमका प्रमुख अतिथिले सम्मान गर्नुभएको थियो ।
कार्यक्रममा स्वागत मन्तव्य कमल लिम्वुले राख्नुभएको थियो सञ्चालन क्लवका सचिव लोकेन्द्र थापा मगरले गर्नुभएको थियो ।
उत्तर अमेरिका । गोताखोरहरुको एउटा समूहले पूर्वी मेक्सिकोको पानीमुनि विश्वकै लामो सुरुंग पत्ता लगाएका छ । उक्त सुरुंगको लम्बाइमात्रै ३ सय ४७ किमि लामो छ । यो खोजसँगै मेक्सिको आसपासका क्षेत्रमा विकसित भएको प्राचीन माया सभ्यताको बारेमा अझै जानकारी मिल्न सक्ने बताइएको छ ।
दक्षिणपूर्वी मेक्सिकोमा रहेको युकाटन प्रायद्वीपमा पानीभन्दा तल सुरुंग खोज्न ग्रान एक्युफेरो माया अभियान चलाइएको थियो । सोही क्रममा स्याक एकटन नामको सुरुंगको खोजी भएको हो ।
सुरुमा यो सुरुंगको लम्बाइ २ सय ६३ किमि मापन गरिए पनि तुलुममा रहेको जलमग्न सुरुंगको लम्बाइ ३ सय ४७ किमि लामो भएको बताइएको छ । उक्त अभियानका निर्देशक गुलेरमो डी एण्डाका अनुसार यो खोजपछि स्पेनको कब्जामा आउनुपहिलेबाटै माया सभ्यताको उत्कृष्ट परम्परा र संस्कृति पत्ता लगाउन सकिनेछ ।